stanford-oval/wikipedia huggingface dataset:
วัดศาลากุล
ประวัติ

วัดศาลากุลน่าจะเป็นวัดที่สร้างมาตั้งแต่สมัยกรุงศรีอยุธยาตอนปลาย แต่เดิมมีชุมชนที่มีประชากรไม่มากนัก เนื่องจากพื้นที่เป็นชายตลิ่งที่เป็นที่ดินงอก สัญจรไม่สะดวก เมื่อเริ่มสร้างวัดคงอยู่ไม่ห่างจากแม่น้ำมากนักและมีคลองวัดศาลากุลเป็นทางเชื่อมแม่น้ำเจ้าพระยา ต่อมาที่ดินงอกออกไปมาก ทำให้วัดอยู่ห่างจากแม่น้ำเจ้าพระยามาก
วัดถูกปล่อยทิ้งร้างตั้งแต่ครั้งเสียกรุงศรีอยุธยาครั้งที่ 2 จนกระทั่งประมาณสมัยพระบาทสมเด็จพระพุทธเลิศหล้านภาลัย มีเรือสำเภามาจอดที่ปากด่านเพื่อรอรับสินค้า เช่น ครั่ง ข้าว ไม้ฝาง ฯลฯ เพื่อนำไปขายต่างประเทศ จนเจ้าพระยารัตนาธิเบศร์ (กุน) สมุหนายกที่ได้รับราชการตั้งแต่ครั้งสมเด็จพระเจ้าตากสินมหาราช มาจนถึงสมัยรัชกาลที่ 2 ตัวท่านเป็นคนจีน ได้มาสร้างศาลาให้บริวารพักบริเวณใกล้วัด ชาวบ้านเรียกศาลานี้ว่า ศาลาเจ้าคุณกุน หรือ ศาลาจีนกุน รวมทั้งเป็นชื่อเดิมของเกาะเกร็ดด้วย เมื่อการค้าสำเภายกเลิกไป บริเวณนี้จึงสงบเงียบจึงได้กลายมาเป็นวัด วัดนี้ได้รับพระราชทานวิสุงคามสีมาในปี พ.ศ. 2394
อาคารเสนาสนะและวัตถุโบราณ

อุโบสถลักษณะทรงโบราณ 2 ชั้น ขนาด 5 ห้อง หลังคาลด 2 ชั้น มีมุขคลุมชานชาลาทั้งด้านหน้าและด้านหลัง ช่อฟ้า ใบระกา หางหงส์ และคันทวยปูนประดับกระจก หน้าบันเป็นปูนปิดทองประดับกระจก วิหารด้านใต้อุโบสถ มีวิหารประดิษฐานรูปหล่ออดีตเจ้าอาวาส ศาลาการเปรียญ หอสวดมนต์ เจดีย์และกุฏิสงฆ์
วัดมีวัตถุโบราณได้แก่ หีบมุกและโต๊ะหมู่มุกที่หลวงพ่อสุนสร้างขึ้นมา มีการประดับมุกไฟอย่างดี ฝีมืองดงามมาก พร้อมเครื่องแก้วเจียระไนชุดใหญ่
เครื่องรางของขลัง

วัดศาลากุลมีพระเกจิอาจารย์ผู้มีความเก่งกล้าสามารถในการปลุกเสกเครื่องรางของขลังที่มีชื่อเสียงในยุคเก่า อย่างหลวงพ่อสุ่น ได้รับสมญาว่า ขุนกระบี่วานร ฤทธิเกริกไกร หนึ่งในสยาม ในวงการพระเครื่อง หนุมาน หลวงพ่อสุ่น ถือว่าเป็นสุดยอดของขลังหนึ่งในชุดเบญจภาคี ที่นักสะสมต้องหามาไว้ครอบครองบูชา
รายชื่อแบบคบเพลิงโอลิมปิก

รายชื่อการออกแบบคบเพลิงโอลิมปิก เป็นรายชื่อที่รวบรวมการออกแบบคบเพลิงโอลิมปิกที่ใช้สำหรับจุดไฟเพื่อนำเพลิงโอลิมปิกจากประเทศกรีซมาจุดที่ประเทศเจ้าภาพในพิธีเปิดการแข่งขัน โดยมีนักกีฬาและบุคคลสำคัญจำนวนมากเป็นผู้ถือคบเพลิงเพื่อวิ่งคบเพลิงโอลิมปิก คบเพลิงที่ใช้ในการวิ่งเป็นสัญลักษณ์เปิดการแข่งขันโอลิมปิกได้ถูกออกแบบให้สื่อความหมายและซ่อนสัญลักษณ์ที่เกี่ยวกับการแข่งขันครั้งนั้น ๆ หรือประเทศเจ้าภาพไว้
การวิ่งคบเพลิงในโอลิมปิกสมัยใหม่ ถูกริเริ่มในโอลิมปิกฤดูร้อน 1936 ที่เบอร์ลิน ประเทศเยอรมนี คณะจัดการแข่งขันนำโดย โจเซปป์ เกิบเบิลส์ ได้รื้อฟื้นการวิ่งคบเพลิง เพื่อไปจุดในกระถางคบเพลิงประจำสนามโอลิมปิกสเตเดียม ซึ่งเริ่มวิ่งจากกรีซมายังเยอรมันด้วยระยะทาง 3,187 กิโลเมตร ใช้นักวิ่ง 3,331 คน คบเพลิงทำจากไม้และครอบด้วยเหล็กหล่อ ออกแบบโดยช่างหล่อ ชื่อ Lemcke ที่ด้ามของคบเพลิง จารึกคำว่า "Fackelstaffel-Lauf Olympis-Berlin 1936" โดยมีสัญลักษณ์วงแหวนแห่งโอลิมปิคทั้ง 5 และ นกอินทรีย์เยอรมัน รวมอยู่ด้วย ขณะที่ส่วนฐานจะมีรูปเส้นทางที่ใช้วิ่งจากโอลิมเปียสู่เบอร์ลิน
วัดเสาธงทอง

วัดเสาธงทอง อาจหมายถึง
วัดเสาธงทอง จังหวัดชัยภูมิ
วัดเสาธงทอง อำเภอปากพนัง จังหวัดนครศรีธรรมราช
วัดเสาธงทอง อำเภอเมืองนครศรีธรรมราช จังหวัดนครศรีธรรมราช
วัดเสาธงทอง จังหวัดนนทบุรี
วัดเสาธงทอง จังหวัดเพชรบูรณ์
วัดเสาธงทอง จังหวัดร้อยเอ็ด
วัดเสาธงทอง จังหวัดลพบุรี
วัดเสาธงทอง อำเภอพรหมบุรี จังหวัดสิงห์บุรี
วัดเสาธงทอง อำเภอเมืองสิงห์บุรี จังหวัดสิงห์บุรี
วัดเสาธงทอง อำเภอบางปลาม้า จังหวัดสุพรรณบุรี
วัดเสาธงทอง อำเภอศรีประจันต์ จังหวัดสุพรรณบุรี
วัดเสาธงทอง จังหวัดอ่างทอง
วัดเสาธงนอก

| วัดเสาธงนอก |
| --- | --- |

ชื่อสามัญ: วัดเสาธงนอก, วัดบ้านไร่
ที่ตั้ง: ตำบลบางเสาธง อำเภอบางเสาธง จังหวัดสมุทรปราการ 10570
ประเภท: วัดราษฎร์
นิกาย: มหานิกาย
เจ้าอาวาส: พระครูวิสาลพัฒโนดม (พระอาจารย์ประจวบ อุปสันโต)
 สถานีย่อยพระพุทธศาสนา
วัดเสาธงนอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเสาธง อำเภอบางเสาธง จังหวัดสมุทรปราการ มีที่ดินตั้งวัดเนื้อที่ 10 ไร่ 3 งาน 18 ตารางวา  ติดต่อกับบ้านเรือนราษฎร ทิศใต้ติดต่อกับบ้านเรือนราษฎร ทิศตะวันออกติดต่อกับลำคลองบางเสาธง ทิศตะวันตกติดต่อกับที่ดินเอกชน ปัจจุบันมีพระครูวิสาลพัฒโนดม (พระอาจารย์ประจวบ อุปสันโต) เป็นเจ้าอาวาส
วัดเสาธงนอกเดิมได้สร้างขึ้นในหมู่เกาะอิสลามนามว่า วัดบ้านไร่ วัดไม่เจริญเนื่องจากขาดผู้ทะนุบำรุงจึงได้ย้ายมาสร้างขึ้น ณ ที่ตั้งอยู่ในปัจจุบัน เมื่อวันที่ 14 มีนาคม พ.ศ. 2447 และได้นามใหม่ตามนามท้องที่ตั้งวัดว่า "วัดเสาธงนอก" ได้รับพระราชทานวิสุงคามสีมาเมื่อวันที่ 6 สิงหาคม พ.ศ. 2506 เขตวิสุงคามสีมา กว้าง 20 เมตร ยาว 40 เมตร ได้ผูกพัทธสีมาเมื่อวันที่ 3 กุมภาพันธ์ พ.ศ. 2514 วัดเสาธงนอกได้รับการบูรณะและพัฒนามาโดยตลอด ในด้านการศึกษา ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2489 นอกจากนี้ยังได้ให้ทางราชการสร้างโรงเรียนสอนระดับประถมศึกษาขึ้นในที่วัด อาคารเรียน 2 หลัง
วัดเวฬุวนาราม (กรุงเทพมหานคร)

| วัดเวฬุวนาราม |
| --- | --- |

ชื่อสามัญ: วัดเวฬุวนาราม, วัดกก, วัดไผ่เขียว
ที่ตั้ง: เลขที่ 449 ถนนวัดเวฬุวนาราม แขวงดอนเมือง เขตดอนเมือง กรุงเทพมหานคร 10210
ประเภท: วัดราษฎร์
นิกาย: มหานิกาย
เจ้าอาวาส: พระครูวิวิธธรรมานุสิฐ (วชิระ อริยวาที)
 สถานีย่อยพระพุทธศาสนา
วัดเวฬุวนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงดอนเมือง เขตดอนเมือง กรุงเทพมหานคร มีเนื้อที่ประมาณ 9 ไร่ 3 งานเศษ ก่อนหน้ามีพระครูชัยสารสุนทร (สิงห์ ชยสาโร) เป็นเจ้าอาวาส  แต่ปัจจุบันมีพระครูวิวิธธรรมานุสิฐ (วชิระ อริยวาที) เป็นเจ้าอาวาส
วัดเวฬุวนารามสร้างเมื่อประมาณ พ.ศ. 2444 ในสมัยพระบาทสมเด็จพระจุลจอมเกล้าเจ้าอยู่หัว เดิมบริเวณนี้เป็นหนองป่ากก ตั้งอยู่ที่บ้านสีกัน ตำบลบ้านสีกัน อำเภอตลาดขวัญ แขวงเมืองนนทบุรี ได้มีพระธุดงค์รูปหนึ่งจาริกมาจำพรรษาอยู่ในสถานที่แห่งนี้ ชาวบ้านได้ช่วยกันสร้างที่พักสงฆ์ให้จำพรรษา และเมื่อพระภิกษุรูปนั้นได้จากไปแล้ว ชาวบ้านจึงนิมนต์พระอาจารย์แปลกมาพักจำพรรษา จากนั้นจึงได้รับพระราชทานที่นาจากพระบาทสมเด็จพระจุลจอมเกล้าเจ้าอยู่หัวให้เป็นธรณีสงฆ์ ปรากฏในโฉนดที่ดินฉบับที่ 4150 พระบาทสมเด็จพระจุลจอมเกล้าเจ้าอยู่หัว พระเจ้าแผ่นดินสยามให้ไว้เป็นสำคัญแก่ ที่นาธรณีสงฆ์วัดกก วันที่ 30 กรกฎาคม ร.ศ. 120 ชาวบ้านจึงเรียกวัดนี้ว่า วัดกก ต่อมาในสมัยพระอาจารย์ทองซึ่งท่านเป็นเจ้าอาวาสรูปที่ 4 ชาวบ้านได้ถวายบ้านแบบโบราณ สร้างกุฏิถวาย 2 หลัง พร้อมกับปลูกต้นไผ่รอบบริเวณวัด และได้เปลี่ยนชื่อวัดมาเป็น วัดไผ่เขียว ตามสภาพวัดที่มีไผ่โดยรอบ และชาวบ้านในละแวกนั้นได้ช่วยกันสร้างอุโบสถ ได้รับพระราชทานวิสุงคามสีมาในสมัยพระบาทสมเด็จพระปกเกล้าเจ้าอยู่หัว
ลำดับเจ้าอาวาส

| ลำดับ | เจ้าอาวาส |
| --- | --- |
1: พระอาจารย์แปลก
2: พระอาจารย์เพิก
3: พระอาจารย์แต้ม
4: พระอาจารย์ทอง
5: พระอาจารย์ปลื้ม
6: พระอาจารย์สอน
7: พระอาจารย์นนท์
8: พระอาจารย์เดี่ยว
9: พระครูสังฆรักษ์ (พระอาจารย์พยุง)
10: พระอาจารย์ยวง
11: พระใบฎีกาวิง (พระอาจารย์วิง)
12: พระครูชัยสารสุทร (สิงห์ ชยสาโร) (พ.ศ. 2526 - 2564)
13: พระครูวิวิธธรรมานุสิฐ ดร. (วชิระ อริยวาที) (พ.ศ. 2564 - ปัจจุบัน)
อ้างอิงมาจาก

↑  "เสนอแต่งตั้งพระสังฆาธิการให้เป็นที่ปรึกษาเจ้าคณะเขต ในเขตปกครองคณะสงฆ์หนกลาง". มติมหาเถรสมาคม.
↑  "ประวัติวัดเวฬุวนาราม (ไผ่เขียว)". คลังข้อมูลเก่าเก็บจากแหล่งเดิมเมื่อ 2020-10-23. สืบค้นเมื่อ 2021-01-21.
↑  "วัดเวฬุวนาราม (วัดไผ่เขียว) ดอนเมือง กรุงเทพมหานคร". ทัวร์วัดไทย. คลังข้อมูลเก่าเก็บจากแหล่งเดิมเมื่อ 2021-02-25. สืบค้นเมื่อ 2021-01-21.
วัดสพานสูง

| วัดสพานสูง |
| --- | --- |

ชื่อสามัญ: วัดสพานสูง, วัดสว่างอารมณ์
ที่ตั้ง: เลขที่ 49 หมู่ที่ 3 ทางหลวงท้องถิ่น นบ.ถ 1-0007 ตำบลคลองพระอุดม อำเภอปากเกร็ด จังหวัดนนทบุรี 11120
ประเภท: วัดราษฎร์
นิกาย: มหานิกาย
เจ้าอาวาส: พระครูสุทธิกิจโกศล (สมภพ สุวโจ)
 สถานีย่อยพระพุทธศาสนา
วัดสพานสูง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านแหลมเหนือ ตำบลคลองพระอุดม อำเภอปากเกร็ด จังหวัดนนทบุรี
วัดสพานสูงสร้างขึ้นเมื่อ พ.ศ. 2395 เดิมชื่อว่า วัดสว่างอารมณ์ ต่อมาสมเด็จพระมหาสมณเจ้า กรมพระยาวชิรญาณวโรรส ได้เสด็จมาตรวจคณะสงฆ์ที่วัดนี้ พระองค์ทอดพระเนตรเห็นสะพานสูงข้ามคลองบ้านแหลม (คลองพระอุดมในปัจจุบัน) จึงประทานชื่อใหม่ว่า "วัดสพานสูง"
อาคารเสนาสนะได้แก่ อุโบสถ สร้างเมื่อ พ.ศ. 2470 เป็นอาคารคอนกรีตเสริมเหล็ก มีช่อฟ้า ใบระกา คันทวย หน้าบันลงรักปิดกระจก ศาลาการเปรียญ สร้างเมื่อ พ.ศ. 2516 เป็นอาคารคอนกรีตเสริมเหล็กทรงไทย 2 ชั้น มีมุข 3 ด้าน ลงรักปิดกระจกและปิดทองช่อฟ้าใบระกา หอสวดมนต์ สร้างเมื่อ พ.ศ. 2538 เป็นอาคารคอนกรีตเสริมเหล็ก กุฏิสงฆ์ เป็นอาคารครึ่งตึกครึ่งไม้ วิหาร เป็นอาคารคอนกรีตเสริมเหล็ก ศาลาอเนกประสงค์ เป็นอาคารคอนกรีตเสริมเหล็ก และศาลาบำเพ็ญกุศล เป็นอาคารคอนกรีตเสริมเหล็ก ส่วนปูชนียวัตถุมีพระประธานประจำอุโบสถปางมารวิชัย สร้างเมื่อ พ.ศ. 2470 และพระประธานประจำศาลาการเปรียญปางมารวิชัย สร้างเมื่อ พ.ศ. 2516
รายนามเจ้าอาวาส

| 0 | 1 | 2 | 3 |
| --- | --- | --- | --- |
| ลำดับที่ | รายนาม | เริ่มวาระ | สิ้นสุดวาระ |
| 1 | หลวงปู่เอี่ยม ปฐมนาม | พ.ศ. 2395 | พ.ศ. 2438 |
| 2 | พระครูโสภณศาสนกิจ (กลิ่น จนฺทรํสี) | พ.ศ. 2438 | พ.ศ. 2490 |
| 3 | พระครูนนทกิจโสภณ (ทองสุข อินฺทสาโร) | พ.ศ. 2490 | พ.ศ. 2525 |
| 4 | พระครูสมุห์สอน สิริธมฺโม | พ.ศ. 2525 | พ.ศ. 2530 |
| 5 | พระครูอมรศุภการ (สมทรง อมโร) | พ.ศ. 2530 | พ.ศ. 2562 |
| 6 | พระครูสุทธิกิจโกศล (สมภพ สุวโจ) | พ.ศ. 2562 | ปัจจุบัน |
วัดสบป่อง (อำเภอปางมะผ้า)

| วัดสบป่อง |
| --- | --- |

ชื่อสามัญ: วัดสบป่อง, วัดปางมะผ้า
ที่ตั้ง: ตำบลสบป่อง อำเภอปางมะผ้า จังหวัดแม่ฮ่องสอน
ประเภท: วัดราษฎร์
นิกาย: มหานิกาย
เจ้าอาวาส: พระครูอนุรักษ์บุญเขต
 สถานีย่อยพระพุทธศาสนา
วัดสบป่อง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสบป่อง อำเภอปางมะผ้า จังหวัดแม่ฮ่องสอน ที่ดินตั้งวัดมีเนื้อที่ 7 ไร่ 3 งาน 2 ตารางวา
วัดสบป่อง (มีนะนัน) เดิมชื่อ วัดปางมะผ้า สร้างเมื่อ พ.ศ. 2479 โดยคณะตำรวจสถานีตำรวจภูธรปางมะผ้า ต่อมาเมื่อ พ.ศ. 2487 ทางราชการได้ย้ายสถานีตำรวจภูธรและได้ปรับที่ดินสร้างบ้านพักตำรวจใหม่ พร้อมกับสร้างวัดใหม่ขึ้น และได้นิมนต์พระมูหลิ่งจากวัดแม่ละนามาจำพรรษาอยู่ ครั้นเมื่อ พ.ศ. 2512 ทางราชการได้ย้ายสถานีตำรวจภูธรปางมะผ้าไปสร้างที่บ้านสบป่อง เนื่องจากมีน้ำท่วมบ่อยทุกปี ได้รื้อถอนเสนาสนะของวัดวัดปางมะผ้ามาสร้างวัดสบป่อง โดยร้อยตำรวจตรีผิน นาคน้อย บริจาคที่ดิน 1 แปลง ได้เปลี่ยนชื่อเป็น "วัดสบป่อง (มีนะนัน)"
อาคารเสนาสนะที่สำคัญ ได้แก่ วิหาร ศาลาการเปรียญ กุฏิสงฆ์ หอสวดมนต์ ศาลาบำเพ็ญกุศล และหอระฆัง ปูชนียวัตถุมีพระพุทธรูป
รายนามเจ้าอาวาส

พระจิ่ง พ.ศ. 2512–2519
พระอุปละ พ.ศ. 2519–2523
พระอ้าย พ.ศ. 2523–2524
พระมี พ.ศ. 2524–2525
พระจ่ายี่ พ.ศ. 2525–2526
พระสุจิน ยติโก พ.ศ. 2526–2527 ๒๕๒
พระกมล พ.ศ. 2527–2528
พระบุญเย็น พ.ศ. 2528–2529
พระบุญเลิศ พ.ศ. 2529–2530
พระสุจินตา ยติโก พ.ศ. 2530–2532-
พระนิโรจน์ สุทธิญาโณ รักษาราชการแทนตั้งแต่ พ.ศ. 2533
พระบุญมี พ.ศ. 2537–2539
พระครูอนุรักษ์บุญเขต
วัดเสาธงกลาง

| วัดเสาธงกลาง |
| --- | --- |

ชื่อสามัญ: วัดเสาธงกลาง, วัดราษฎร์สโมสร, วัดคลองเสาธง
ที่ตั้ง: เลขที่ 36 หมู่ที่ 9  ตำบลบางเสาธง อำเภอบางเสาธง จังหวัดสมุทรปราการ 10570
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อขาว
เจ้าอาวาส: พระครูโสภณโรจนธรรม (บุญเลิศ โรจนธมฺโม)
 สถานีย่อยพระพุทธศาสนา
วัดเสาธงกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านบางเสาธง ตำบลบางเสาธง อำเภอบางเสาธง จังหวัดสมุทรปราการ ที่ดินตั้งวัดมีเนื้อที่ 54 ไร่ 1 งาน 20 ตารางวา อาณาเขตทิศตะวันออกติดต่อกับคลองบางเสาธง ทิศใต้และทิศตะวันตกติดต่อกับคลองชวดลาน
วัดเสาธงกลางสร้างเมื่อประมาณ พ.ศ. 2427 โดยนายปื้นได้ซื้อที่ดินประมาณ 20 ไร่ บริจาคให้เป็นที่สร้างวัด ต่อมานางสาวมุ้ยถวายที่ดินเพิ่มเติมให้วัด 2 ไร่ 2 งาน นายเสงี่ยมและนางฟัก อ่ำชิต ถวายอีก 9 ไร่ 1 งาน 18 ตารางวา และนางเน้ย มียิ้ม ขายและถวายให้วัดรวม 20 ไร่ เดิมวัดมีชื่อว่า วัดราษฎร์สโมสร เมื่อมีการบูรณปฏิสังขรณ์ชาวบ้านก็เรียกว่า วัดคลองเสาธง และเนื่องจากมีอีกวัดหนึ่งตั้งอยู่ไม่ไกลกันนักคือวัดเสาธงนอก จึงเรียกวัดนี้ว่า "วัดเสาธงกลาง" วัดได้รับพระราชทานวิสุงคามสีมาเมื่อวันที่ 7 พฤศจิกายน พ.ศ. 2437 และได้ผูกพัทธสีมาเมื่อ พ.ศ. 2437 ด้านการศึกษา ทางวัดได้เปิดสอนพระปริยัติธรรมตั้งแต่ปี พ.ศ. 2476 และได้เปิดสอนเด็กเล็กก่อนเกณฑ์ตั้งแต่ปี พ.ศ. 2517 นอกจากนั้นยังให้ทางราชการสร้างโรงเรียนวัดเสาธงกลางขึ้นในวัด สอนระดับประถมศึกษาและมัธยมศึกษา ให้สถานที่สร้างสถานีอนามัย จัดให้มีที่อ่านหนังสือประจำหมู่บ้าน และตั้งหน่วยอบรมประจำตำบลขึ้นภายในวัด
วัดมีปูชนียวัตถุคือ หลวงพ่อขาว เป็นพระประธานในอุโบสถหลังเก่า สร้างในสมัยสุโขทัย ปางมารวิชัย หน้าตักกว้าง 2.30 เมตร เป็นพระศักดิ์สิทธิ์โบราณที่ประชาชนทั่วไปเคารพนับถือ วัดมีการจัดงานประจำปี ปิดทองหลวงพ่อขาว ในวันขึ้น 10 ค่ำ 11 ค่ำ เดือน 3 ของทุกปี
วัตถุมวลต่ำกว่าดาวฤกษ์

วัตถุมวลต่ำกว่าดาวฤกษ์ (substellar object หรือ substar) เป็นวัตถุทางดาราศาสตร์ที่มีมวลต่ำกว่าประมาณ 0.08 เท่าของมวลดวงอาทิตย์ ซึ่งต่ำกว่าขีดจำกัดของมวลที่ของดาวฤกษ์ที่จะทำให้เกิดปฏิกิริยาการหลอมนิวเคลียสของไฮโดรเจนได้ คำนิยามนี้ไม่คำนึงถึงว่าก่อตัวอย่างไร จะโคจรรอบดาวฤกษ์อื่นอยู่หรือไม่ ซึ่งอาจรวมถึงวัตถุมวลเท่าดาวเคราะห์ และ ดาวแคระน้ำตาล ซึ่งเคยจัดว่าเป็นดาวฤกษ์ เช่น EF Eridani B ในกลุ่มดาวแม่น้ำ
สมมติว่าวัตถุมวลต่ำกว่าดาวฤกษ์มีองค์ประกอบคล้ายกับดวงอาทิตย์ และมีขนาดใหญ่เท่ากับมวลดาวพฤหัสบดี (ประมาณ 10 -3 เท่าของมวลดวงอาทิตย์) เป็นอย่างน้อย รัศมีของวัตถุนั้นจะมีขนาดเท่ากับรัศมีดาวพฤหัสบดี (ประมาณ 0.1 เท่าของรัศมีดวงอาทิตย์) แกนกลางของวัตถุมวลต่ำกว่าดาวฤกษ์ซึ่งมีมวลต่ำกว่าขีดจำกัดการเผาไหม้ของไฮโดรเจนเล็กน้อยคือสสารสถานะเสื่อมซึ่งมีความหนาแน่น ≈103 g/cm3 แต่ระดับการบีบอัดนี้จะยิ่งเกิดขึ้นน้อยถ้ามวลน้อยลง จนอาจมีความหนาแน่นแค่ 10 g/cm3 ยิ่งมวลน้อยก็จยิ่งมีความหนาแน่นน้อย ทำให้รัศมีถูกดึงไว้ให้คงโดยประมาณ
วัตถุมวลต่ำกว่าดาวฤกษ์ที่มีมวลต่ำกว่าขีดจำกัดการเผาไหม้ของไฮโดรเจนแค่เพียงเล็กน้อยสามารถเริ่มการหลอมนิวเคลียสไฮโดรเจนที่แกนกลางได้ชั่วคราว แต่ถึงแม้ว่าจะผลิตพลังงานได้บ้าง ก็จะไม่เพียงพอที่จะเอาชนะกลไกเคลวิน–เฮ็ล์มฮ็อลทซ์ของวัตถุได้ วัตถุที่มีมวลมากกว่า 0.013 เท่าของมวลดวงอาทิตย์สามารถเกิดการหลอมรวมดิวเทอเรียมได้ชั่วคราว แต่ดิวเทอเรียมจะหมดลงใน 106 ถึง 108 ปี นอกจากนั้นแล้ว การแผ่รังสีเพียงอย่างเดียวจากวัตถุมวลต่ำกว่าดาวฤกษ์ดวงเดียวคือเกิดจากการปลดปล่อยพลังงานศักย์โน้มถ่วงซึ่งจะทำให้วัตถุค่อย ๆ เย็นลงและหดตัวลง วัตถุมวลต่ำกว่าดาวฤกษ์ที่โคจรรอบดาวฤกษ์จะค่อย ๆ หดตัวลง และได้รับความณ้อนจากดาวฤกษ์ เข้าสู่ สมดุลรังสี และปล่อยพลังงานออกมามากกว่าที่ได้รับจากดาวฤกษ์
วาแล

วาแลในฝรั่งเศสช่วงศตวรรษที่ 17
วาแล (valet)  คือชายรับใช้ที่คอยปรนนิบัติเจ้านายอย่างใกล้ชิด มีรูปแบบการทำงานคล้ายกับ "เมด" ที่เป็นหญิงรับใช้ วาแลมีหน้าที่หลักเป็นการจัดหาเครื่องแต่งกายให้แก่เจ้านาย ตลอดจนทำงานบ้านเล็ก ๆ ภายในวังหรือคฤหาสน์ที่ตนอาศัยอยู่
ในสมัยกลาง วาแลเปรียบได้กับข้าราชสำนักระดับล่างที่คอยสนองพระคุณของข้าราชสำนักระดับสูง บางทีคนกลุ่มนี้ก็มีความสามารถด้านจิตรกรรมและมักเป็นจิตรกรประจำราชสำนักด้วย ต่อมาอเมริกาได้ใช้คำนี้เรียกกลุ่มคนที่คอยนำรถไปจอดให้แทน
หน้าที่ของวาแล

หน้าที่ของวาแลคล้ายคลึงกับพ่อบ้าน (butler) และเมด (maid) คือ ดูแลความเรียบร้อยภายในที่อยู่อาศัยของเจ้านาย แต่ก็มีรายละเอียดมากกว่า ที่สำคัญวาแลจะดูแลปรนนิบัติเจ้านายเป็นรายคนในลักษณะข้ารับใช้ประจำตัว เจ้านายหนึ่งคนจะจ้างวาแลดูแลเป็นรายคนไป ครอบครัวหนึ่งอาจมีวาแลหลายคนคอยรับใช้ตามจำนวนสมาชิกในครอบครัว
หน้าที่หลักของวาแลในฐานะคนสนิทของเจ้านาย มีตั้งแต่การจัดแจงตารางเวลาให้แก่เจ้านาย จัดเตรียมเสื้อผ้าออกงาน จัดการบัญชีและการเงิน บางรายอาจต้องปรนนิบัติเจ้านายในกิจวัตรประจำวัน ไม่ว่าในการอาบน้ำ โกนหนวด หรือขับถ่าย ด้วยความใกล้ชิดนี้เอง บางคนที่จ้างวาแลเข้ามารับใช้ อาจพิศวาสในตัวของบุคคลและตั้งเขาขึ้นเป็นวาแล จะได้อยู่ไม่ห่างกายกัน
วัดเสาธงทอง (อำเภอบางปลาม้า)

สำหรับวัดเสาธงทองแห่งอื่น ดูที่ วัดเสาธงทอง
| วัดเสาธงทอง |
| --- | --- |

ที่ตั้ง: ตำบลสาลี อำเภอบางปลาม้า จังหวัดสุพรรณบุรี
ประเภท: วัดราษฎร์
นิกาย: มหานิกาย
เจ้าอาวาส: พระปลัด ละเอียด อนาลโย
 สถานีย่อยพระพุทธศาสนา
วัดเสาธงทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสาลี อำเภอบางปลาม้า จังหวัดสุพรรณบุรี ที่ดินตั้งวัดมีเนื้อที่ 18 ไร่ ปัจจุบันมีพระปลัด ละเอียด อนาลโย เป็นเจ้าอาวาส
วัดเสาธงทองตั้งวัดเมื่อ พ.ศ. 2460 ได้รับพระราชทานวิสุงคามสีมา เมื่อ พ.ศ. 2481
อาคารเสนาสนะที่สำคัญ ได้แก่ อุโบสถ กว้าง 5 เมตร ยาว 9 เมตร สร้างเมื่อ พ.ศ. 2470 ศาลาการเปรียญ กว้าง 9 เมตร ยาว 15 เมตร สร้างเมื่อ พ.ศ. 2525 เป็นอาคารคอนกรีตเสริมเหล็ก หอสวดมนต์ สร้างเมื่อ พ.ศ. 2536 และกุฏิสงฆ์ จำนวน 6 หลัง ศาลาบำเพ็ญกุศล สร้างด้วยคอนกรีตเสริมเหล็ก ปูชนียวัตถุ มีพระประธานประจำอุโบสถพร้อมพระอัครสาวก และพระพุทธรูปปางนาคปรก 1 องค์
รายนามเจ้าอาวาส

พระเชื่อม
พระเชื้อ
พระแวว
พระบัว
พระกร่าง
พระโฉม
พระบุญเสริม
พระปลัด ละเอียด อนาลโย
วาแรกเตอร์

สัญลักษณ์ของวาแรกเตอร์
ในทางอิเล็กทรอนิกส์ วาแรกเตอร์ หรือ วาริแคป หรือ จูนนิ่ง ไดโอด (varicap, varactor, tuning diode) เป็นอุปกรณ์อิเล็กทรอนิกส์ ประเภทไดโอด มีความสามารถแปรค่าความจุได้
การใช้งาน

วาแรกเตอร์มักจะใช้ในพารามีตริกแอมปลิไฟร์, พารามีตริก ออสซิลเลเตอร์ และออสซิลเลเตอร์แบบควบคุมด้วยความถี่ อันเป็นส่วนหนึ่งของเฟสล็อกลูป และเครื่องสังเคราะห์ความถี่ (frequency synthesizer) โดยหลักแล้ว จะนำไปใช้เป็นคาปาซิเตอร์ควบคุมด้วยแรงดัน และทำหน้าที่เร็กติไฟเออร์เป็นอันดับรองลงมา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Varicaps
Learning by Simulations Calculation of the characteristics of a varactor diode for various doping profiles
เก็บถาวร 2009-12-03 ที่ เวย์แบ็กแมชชีน Trimless IF VCO: Part 1: Design Considerations from Maxim.
Basics of varactor diode with design tips เก็บถาวร 2010-01-03 ที่ เวย์แบ็กแมชชีน
โครงสร้างภายในของวาแรกเตอร์
หลักการทำงานของวาแรกเตอร์
วัดสมณโกฏฐาราม

| วัดสมณโกฏฐาราม |
| --- | --- |


ชื่อสามัญ: วัดสมณโกฏฐาราม, วัดพระยาพระคลัง
ที่ตั้ง: ตำบลไผ่ลิง อำเภอพระนครศรีอยุธยา จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
พระประธาน: พระศรีสมณโกฏบพิตร
เจ้าอาวาส: พระครูอาทรบุญวิสุทธิ์
 สถานีย่อยพระพุทธศาสนา
วัดสมณโกฏฐาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไผ่ลิง อำเภอพระนครศรีอยุธยา จังหวัดพระนครศรีอยุธยา เจ้าอาวาสรูปปัจจุบัน คือ พระครูอาทรบุญวิสุทธิ์
ประวัติ

วัดสมณโกฏฐารามตั้งขึ้นเมื่อ พ.ศ. 1900 และได้รับการปฏิสังขรณ์โดยเจ้าพระยาโกษาธิบดี (เหล็ก) และเจ้าพระยาโกษาธิบดี (ปาน) ในสมัยสมเด็จพระนารายณ์มหาราช โดยเรียกชื่อว่า วัดพระยาพระคลัง ในจดหมายเหตุของแกมเฟอร์ แพทย์ชาวเยอรมันที่เดินทางเข้ามากรุงศรีอยุธยาเมื่อ พ.ศ. 2233 ในรัชกาลสมเด็จพระเพทราชา ได้เขียนแผนผังประกอบไว้ปรากฏว่าเป็นวัดสมณโกฏฐารามและวัดกุฎีดาว และยังระบุว่าสมเด็จพระเพทราชาได้เสด็จไปที่วัดนี้เพื่อพระราชทานเพลิงศพเจ้าแม่วัดดุสิตซึ่งเป็นมารดาของเจ้าพระยาโกษา (เหล็ก) และเจ้าพระยาโกษา (ปาน) และยังเป็นพระแม่นมของสมเด็จพระนารายณ์มหาราชเมื่อ พ.ศ. 2233 จึงพอสันนิษฐานได้ว่าวัดนี้น่าจะเป็นวัดที่เจ้าพระยาโกษาธิบดีทั้งสองท่านปฏิสังขรณ์เพื่อให้เป็นวัดประจำตระกูล วัดสมณโกฏฐารามได้รับพระราชทานวิสุงคามสีมา เมื่อ พ.ศ. 1910
เสนาสนะ

เสนาสนะอยู่ทางด้านทิศใต้ของโบราณสถาน ประกอบด้วยฐานปรางค์ขนาดใหญ่ล้อมด้วยระเบียงคดรูปสี่เหลี่ยมเป็นปรางค์ที่สร้างขึ้นในราวปลายสมัยอยุธยาตอนกลาง ซึ่งสร้างครอบทับเจดีย์ทรงระฆังกลมที่ตั้งอยู่บนลานประทักษิณที่ต่อเชื่อมกับเจดีย์ประจำมุมทั้งสี่และมีกำแพงแก้วล้อมรอบอีกชั้นหนึ่ง ที่สร้างขึ้นในสมัยอยุธยาตอนต้นไว้ ถัดออกมาทางด้านทิศตะวันออกนอกระเบียงคดมีวิหารขนาดใหญ่ ซึ่งได้รับการบูรณะเพิ่มเติมอีกครั้งในสมัยอยุธยาตอนปลาย เช่นเดียวกับอุโบสถซึ่งอยู่ทางทิศตะวันตกของวัดในแนวเดียวกัน พระประธานในอุโบสถคือ พระศรีสมณโกฏบพิตร หน้าตักกว้าง 149 นิ้ว สูง 190 นิ้ว เนื้อองค์พระเป็นหินทราย ปางมารวิชัย สร้างตั้งแต่สมัยอยุธยาตอนต้น
มหาธาตุเจดีย์ที่เหลือเพียงซากฐาน และมีบันทึกในคำให้การขุนหลวงวัดประดู่ทรงธรรม เอกสารจากหอหลวงว่า เป็นมหาเจดีย์ที่เป็นหลักเป็นศรีแห่งพระนคร 1 ใน 5 อีกด้วย คำว่ามหาธาตุเจดีย์ หมายถึง พระบรมธาตุที่บรรจุประดิษฐานพระบรมสารีริกธาตุของพระพุทธเจ้า ตามบันทึกมี 5 องค์ ได้แก่ วัดมหาธาตุ วัดพระราม วัดราชบูรณะ วัดสมณโกฏฐาราม และวัดพุทไธศวรรย์ ภายในวัดยังมีอนุสาวรีย์สมเด็จพระเจ้าตากสินมหาราช ศาลโกษาเหล็ก และศาลโกษาปาน
ลิฟ ไทเลอร์

| ลิฟ ไทเลอร์ |
| --- | --- |
ไทเลอร์ในปี 2016
สารนิเทศภูมิหลัง
เกิด: 1 กรกฎาคม พ.ศ. 2520 (47 ปี) Liv Rundgren
คู่สมรส: Royston Langdon
ผลงานเด่น: Grace Stamper ใน Armageddon (1998)   Arwen ใน The Lord of the Rings trilogy (2001-03)
ฐานข้อมูล
IMDb
ลิฟ ไทเลอร์ (Liv Tyler) เกิดวันที่ 1 กรกฎาคม พ.ศ. 2520 (ค.ศ. 1977) ที่ นิวยอร์กซิตี้ รัฐนิวยอร์ก สหรัฐอเมริกา เป็นบุตรสาวของสตีเวน ไทเลอร์ นักร้องนำวงแอโรสมิธ โด่งดังมาจากการร่วมแสดงในมิวสิกวีดีโอเพลงเครซี่ ของบิดาร่วมกับอลิเซีย ซิลเวอร์สโตน ในปี พ.ศ. 2538 (ค.ศ. 1995)
ในทางภาพยนตร์ รับทบทเป็นลูกสาวของ บรูซ วิลลิส ในภาพยนตร์เรื่อง Armageddon ภาพยนตร์ฟอร์มยักษ์ ในปี พ.ศ. 2541 (ค.ศ. 1998) และรับบทเป็นอาร์เวน เจ้าหญิงเอลฟ์ในภาพยนตร์ชุด Lord of the Rings ทั้ง 3 ภาค
วันที่ 2 ตุลาคม 2557 เธอประกาศต่อสื่อมวลชนว่า เธอกำลังตั้งครรภ์กับแฟนหนุ่มคนใหม่ ซึ่งจะเป็นบุตรคนที่สองของเธอ หลังจากมีบุตรคนแรก "ไมโล" กับอดีตสามีเก่า
ผลงานภาพยนตร์ที่เป็นที่รู้จัก

Stealing Beauty พ.ศ. 2539 (ค.ศ. 1996)
That Thing You Do! พ.ศ. 2539 (ค.ศ. 1996)
U Turn พ.ศ. 2540 (ค.ศ. 1997)
Armageddon พ.ศ. 2541 (ค.ศ. 1998)
Cookie's Fortune พ.ศ. 2542 (ค.ศ. 1999)
Onegin พ.ศ. 2542 (ค.ศ. 1999)
Dr T and the Women พ.ศ. 2543 (ค.ศ. 2000)
One Night at McCool's พ.ศ. 2544 (ค.ศ. 2001)
เดอะลอร์ดออฟเดอะริงส์: อภินิหารแหวนครองพิภพ (The Lord of the Rings: The Fellowship of the Ring) - พ.ศ. 2544 (ค.ศ. 2001)
เดอะลอร์ดออฟเดอะริงส์: ศึกหอคอยคู่กู้พิภพ (The Lord of the Rings: The Two Towers) - พ.ศ. 2545 (ค.ศ. 2002)
เดอะลอร์ดออฟเดอะริงส์: มหาสงครามชิงพิภพ (The Lord of the Rings: The Return of the King) - พ.ศ. 2546 (ค.ศ. 2003)
Jersey Girl
Lonesome Jim (ค.ศ. 2005)
Reign Over Me (ค.ศ. 2007)
The Strangers (ค.ศ. 2008)
มนุษย์ตัวเขียวจอมพลัง (The Incredible Hulk) (ค.ศ. 2008)
วัดชมโพธยาราม

| วัดชมโพธยาราม |
| --- | --- |

ที่ตั้ง: ตำบลโสธร อำเภอเมืองฉะเชิงเทรา จังหวัดฉะเชิงเทรา
ประเภท: วัดราษฎร์
นิกาย: มหานิกาย
ความพิเศษ: สังเวชนียสถานจำลอง
 สถานีย่อยพระพุทธศาสนา
วัดชมโพธยาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโสธร อำเภอเมืองฉะเชิงเทรา จังหวัดฉะเชิงเทรา
วัดชมโพธยารามสร้างขึ้นเมื่อ พ.ศ. 2523 โดยพระครูปลัดสุโพธิ์ จันทาโภ ที่ได้รับการถวายที่ดินจากสองสามีภรรยาคือนายชม และนางเยี่ยม ทองคำเปลว จำนวน 12 ไร่เศษ เดิมเป็นสำนักสงฆ์ชื่อ สำนักสงฆ์พุทธคยานุสรณ์ แต่ในเวลาต่อมาก็มีการสร้างกุฏิ ศาลาการเปรียญ อุโบสถ และสังเวชนียสถานจำลองทั้ง 4 แห่ง แล้วเสร็จเมื่อ พ.ศ. 2544 ได้ตั้งเป็นวัดเมื่อวันที่ 23 กันยายน พ.ศ. 2545 ได้รับพระราชทานวิสุงคามสีมาเมื่อวันที่ 28 มิถุนายน พ.ศ. 2548
สังเวชนียสถานจำลอง ประกอบด้วย อุทยานลุมพินีสถานที่ประสูติของพระพุทธเจ้า มีวิหารมายาเทวี ภายในเป็นที่ตั้งของรูปปั้นหินแกะสลักของพระนางสิริมหามายา พุทธคยาเจดีย์ซึ่งภายในองค์เจดีย์เป็นที่ประดิษฐานของพระพุทธรูปหลายองค์ เจดีย์ปฐมเทศนามีลักษณะเป็นรูปบาตรคว่ำที่เรียกว่า ธัมเมกขสถูป สีแดงอิฐ และมีพระพุทธรูปประดิษฐานอยู่รอบ ๆ และสถานที่ปรินิพพาน เป็นโดมขนาดใหญ่ ด้านในประดิษฐานพระพุทธรูปปางไสยาสน์
ล้วงลับ upLoad

| ล้วงลับ upLoad |
| --- | --- |

ประเภท: เกมโชว์
พัฒนาโดย: บริษัท เวิร์คพอยท์ เอ็นเทอร์เทนเมนท์ จำกัด (มหาชน)
เสนอโดย: กรรชัย กำเนิดพลอย ปกฉัตร เทียมชัย โก๊ะตี๋ อารามบอย ตุ๊กกี้ สามช่า คชาภา ตันเจริญ พีระพล เสนาคุณ จิตตริน กุลกัลยาดี
ประเทศแหล่งกำเนิด: ประเทศไทย
ภาษาต้นฉบับ: ไทย
จำนวนตอน: 14 ตอน
การผลิต
ความยาวตอน: 85 นาที   (รวมโฆษณา)
ออกอากาศ
เครือข่าย: โมเดิร์นไนน์ทีวี
ออกอากาศ: 3 มีนาคม พ.ศ. 2554 – 16 กุมภาพันธ์ พ.ศ. 2555
ล้วงลับupLoad เป็นรายการวาไรตี้เกมโชว์ที่มีการเอา "ความลับ" ของเหล่าดาราต่าง ๆ มาเปิดเผยภายในรายการอย่างสนุกสนาน และมีการร่วมกิจกรรมสนุกสนาน โดยที่จะมีดารารับเชิญ 4 คน เข้ามาร่วมแข่งขันเกมต่าง ๆ เพื่อสะสมคะแนนและรับรางวัลในช่วงสุดท้าย รวมไปถึงตับแตกที่ยังสร้างความเสียว หวาดกลัวให้แก่พิธีกรและดารารับเชิญที่มาร่วมเล่นเกมเช่นเดิม แต่มีการเปลี่ยนรูปแบบเพื่อความสนุกสนานให้แก่ผู้ชมรายการมากขึ้น
รายการล้วงลับupLoad ผลิตโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) เริ่มออกอากาศครั้งแรกเมื่อวันพฤหัสบดีที่ 3 มีนาคม พ.ศ. 2554 โดยออกอากาศทุกวันพฤหัสบดีเวลา 22:50 น. - 00:15 น. ทางสถานีโทรทัศน์โมเดิร์นไนน์ทีวี และออกอากาศครั้งสุดท้ายในวันพฤหัสบดีที่ 16 กุมภาพันธ์ พ.ศ. 2555 และหลังจากนั้นได้เปลี่ยนรูปแบบรายการเป็นทอล์คโชว์ ในชื่อ ล้วงลับตับแตก โชว์
พิธีกร > พิธีกรหลัก

กรรชัย กำเนิดพลอย
ปกฉัตร เทียมชัย
ตุ๊กกี้ สามช่า
โก๊ะตี๋ อารามบอย
พิธีกร > พิธีกรช่วงล้วงลับ

คชาภา ตันเจริญ
พิธีกร > พิธีกรช่วงล้วงลับจับตื่น

พีระพล เสนาคุณ
จิตตริน กุลกัลยาดี
ช่วงต่าง ๆ ของรายการ > ช่วงล้วงลับสับปะรด

เป็นการล้วงลับเรื่องราวต่าง ๆ ของคนในวงการบันเทิง ในรูปแบบที่แปลกและแตกต่าง ทั้งการถามประเด็นที่ไม่มีใครเคยถาม หรือการล้วงความลับกับสิ่งของ เช่น การดูกระเป๋าสตางค์ การค้นดูสิ่งของในกระเป๋า โดยมีทีมงานออกไปสัมภาษณ์ตามสถานที่ต่าง ๆ
ช่วงต่าง ๆ ของรายการ > ช่วงล้วงลับจับตื่น

เป็นช่วงที่จะออกไปตามบ้านดาราเพื่อปลุกขึ้นมาเล่นเกม โดยมีดีเจอิคคิว (พีระพล เสนาคุณ) และดีเจเจมส์ (จิตตริน กุลกัลยาดี) รวมไปถึงทีมงานออกไปตามบ้านและห้องนอนของดาราในเวลากลางคืน ในช่วงที่ดาราคนนั้นนอนหลับอยู่ โดยได้มีการวางแผนเพื่อเข้าไปในบ้านหรือที่อยู่ที่ดาราอาศัยอยู่และเข้าไปในห้องนอนของดาราคนนั้นเพื่อปลุกขึ้นมาเล่นเกมโดยวิธีการต่าง ๆ ซึ่งในรายการจะเรียกว่าการจับตื่น จากนั้นหากดาราที่ปลุกขึ้นมายอมเล่นเกม จะมีเกมให้เล่น 1 เกมทันที หลังการปลุกให้ตื่น หากดาราคนนั้นเล่นเกมแล้วสามารถทำได้จะได้รับเงินรางวัล 10,000 บาท
สำหรับดารารับเชิญในห้องส่ง จะต้องทายผลการจับตื่นของดาราที่ไปปลุกถึงในห้องนอน ซึ่งผลที่เกิดขึ้นมีอยู่ 3 กรณี คือ
ไม่เล่น (หมายถึง ไม่ยอมเล่นเกม โวยวาย หรือไล่ทีมงานออกจากห้องนอน)
เล่นและผ่าน (หมายถึง เมื่อตื่นขึ้นมาแล้วยอมเล่นเกม และสามารถทำได้)
เล่นแต่ไม่ผ่าน (หมายถึง เมื่อตื่นขึ้นมาแล้วยอมเล่นเกม แต่ไม่สามารถทำได้)
หากดารารับเชิญทายผลการจับตื่นได้ถูกต้อง จะได้รับ 1 คะแนน
ช่วงต่าง ๆ ของรายการ > ช่วงล้วงลับจับโหวต

ในช่วงนี้ จะเป็นการออกสำรวจของประชาชนในประเด็นต่าง ๆ ที่เกี่ยวกับดารารับเชิญและพิธีกร โดยประเด็นในแต่ละสัปดาห์จะมีตัวเลือกในการโหวตเป็นดารารับเชิญทั้ง 4 คนและตัวแทนพิธีกรอีก 1 คน โดยเมื่อถามประเด็นที่สำรวจออกไปแล้ว ดารารับเชิญรวมถึงตัวแทนพิธีกรจะต้องทายผลการโหวตว่าตัวเองนั้นจะอยู่ในอันดับที่เท่าไร จาก 1 - 5 หากดารารับเชิญคนใดทายผลสำรวจได้ถูกต้อง จะได้รับ 1 คะแนน
อย่างไรก็ดี นับตั้งแต่เทปวันที่ 24 มีนาคม พ.ศ. 2554 เป็นต้นมา มีการเปลี่ยนรูปแบบคำถาม โดยจะถามว่า ในประเด็นคำถามที่มีการสำรวจในสัปดาห์นั้น ดารารับเชิญคนใด มีผลโหวตสูงสุดเป็นอันดับ 1 หากดารารับเชิญคนใดทายผลสำรวจถูกต้อง จะได้รับ 1 คะแนน